
ఇస్లామాబాద్ : పాకిస్థాన్ ప్రొవిన్షియల్ లా మినిస్టర్ రాణా సనావుల్లా వివాదాస్పద డిమాండ్ చేసినట్లు ఆ దేశ మీడియా పేర్కొంది. తనకు రక్షణ కల్పించేందుకు ముస్లిం గార్డులను పంపించవద్దని, క్రైస్తవులు, హిందువులు, అహ్మదీ గార్డులను తనకు రక్షణగా పంపించాలని ఆయన కోరినట్లు తెలుస్తోంది. తనకు ఇస్లామిక్ ఉగ్రవాదుల నుంచి హెచ్చరికలు వస్తున్నాయని ఆయన చెప్పినట్లు సమాచారం.సనావుల్లా గత నెలలో ఓ టీవీ ఛానల్ ఇంటర్వ్యూలో మాట్లాడుతూ ముస్లింలు, అహ్మదీల మధ్య స్వల్ప తేడాలు మాత్రమే ఉన్నాయన్నారు. దీంతో ఆయన వార్తల్లో ప్రముఖంగా నిలిచారు. ఇస్లామిస్టులు ఆయనపై తీవ్రంగా విరుచుకుపడ్డారు. ఆయన రాజీనామా చేయాలని డిమాండ్ చేశారు. ఆయనకు వ్యతిరేకంగా కొన్ని చోట్ల నిరసన ప్రదర్శనలు కూడా జరిగాయి. ఓ సంస్థ తనను చంపుతామని హెచ్చరించిందని సనావుల్లా తెలిపారు.దీంతో సనావుల్లా పోలీస్ శాఖకు ఓ విజ్ఞప్తి చేశారు. తనకు భద్రత కల్పిస్తున్న గార్డుల వివరాలను జాగ్రత్తగా పరిశీలించాలని కోరారు. తాను కూడా వ్యక్తిగతంగా తనిఖీ చేసిన తర్వాత తనకు గార్డులను నియమించాలని కోరారు. తాత్కాలికంగా ఓ ప్రైవేట్ సెక్యూరిటీ ఏజెన్సీకి చెందిన క్రైస్తవ గార్డులను నియమించుకున్నారు.

islamabad : pakisthan provinshial laa minister raanaa sanavullah vivaadaaspada demand chesinatlu aa desha media perkondi. tanaku rakshana kalpinchenduku muslim gaardulanu pampinchavaddani, kraistavulu, hinduvulu, ahmadi gaardulanu tanaku rakshanagaa pampinchaalani aayana korinatlu telustondi. tanaku islamic ugravaadula nunchi heccharikalu vastunnaayani aayana cheppinatlu samacharam.sanavullah gatha nelalo oo tv chaanal interviewlo maatlaadutuu muslimlu, ahmadila madhya swalpa tedaalu matrame unnaayannaaru. deentho aayana vaartallo pramukhamgaa nilichaaru. islaamistulu aayanapai teevramgaa viruchukupaddaaru. aayana rajinama cheyalani demand chesaru. aayanaku vyatirekamgaa konni chotla nirasana pradarsanalu kuudaa jarigai. oo samstha tananu champutamani heccharinchindani sanavullah telipaaru.deentho sanavullah polies saakhaku oo vignapti chesaru. tanaku bhadrata kalpistunna gaardula vivaraalanu jaagrattagaa pariseelinchaalani koraru. taanu kuudaa vyaktigatamgaa tanikhee chesina tarvaata tanaku gaardulanu niyaminchaalani koraru. taatkaalikamgaa oo private security agenseeki chendina kraistava gaardulanu niyaminchukunnaaru.